طالبانو د کندهار شاه ولیکوټ کې د پولیسو پر مرکز برید کړی
د کندهار سیمه ییز چارواکي وايي، وسله والو طالبانو نن شنبه سهار د «لړم پر۱۸مه» د دغه ولایت په شاولي کوټ ولسوالۍ کې د پولیسو پر یوه مرکز موټر بم او وسله وال برید کړی دی.
دغه برید د یادې ولسوالۍ په چینار سیمه کې د کندهار ـ ارزګان د لویې لارې ساتنې پر پولیسو شوي دی. د کندهار د والي ویاند بهیر احمد احمدي امریکا غږ ته وویل، چې په لوړ شمېر وسله والو د شهرا د پولیسو پر یو مرکز نن سهار وختي برید وکړ، چې د نوموړي په وینا جکره لا هم دوام لري. احمدي وویل، چې سیمې ته تازه دمي افغان ځواکونه رسیدلي او د جګړې شدد یې کم شوی دی. د کندهار والي ویاند زیاته کړه، چې په دغه برید کې مرګ ژوبله هم رامنځته شوې، په وینا یې کره شمېر بې ورورسته له رسنیو سره شریکه سي. بلخوا د شاه وليکوټ ولسوالي یو امنیتي مقام د نوم نه خپرېدو په شرط امریکا غږ ته وویل، چې په یاد برید کي درې پو لیس وژل شوي او څلور ټپيان دي. سرچیني وویل، ځانمرګی برید د حاموي ټانک په وسیله شوی، چې ورورسته نورو وسله والو بریدګرو د پولیسو پر مرکز جګړه پیل کړه. د کندهار ارزګان لویه لار په عمومي ډول ناامنه ده، چې تر برید لاندې پولسیو د دې لارې د امنیت دنده پر غاړه درلوده. طالبانو د دغه برید مسؤلیت منلی دی. عزیزالله پوپل په جنوبي ولایتونو کې د امریکا غږ اشنا راډیو د پښتو خبریال دی. له امریکا غږ سره د کار له مخه یې په سیمه کې له ملي راډیو او ټلویزیون، روز خبري اژانس، هیواد ټلویزیون او افغان ازاد راډیو سره د خبریال په حیث کار کړی، او د کندهار په پوهنتون کې یې د ادبیاتو زده کړې ترسره کړې دي